**Iubesc din nou...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am reîndrăgostit de tine,

Natură fără de sfârșit,

Să te îmbrățișez îmi vine

Dar ești aici și-n infinit.

M-am reîndrăgostit de tine,

Apus frumos și inspirat,

Cu mierea cerului albine

În stupul serii fac curat.

Cu dragostea reîncepută

Alerg prin iarbă, prin păduri,

Și toată viața neștiută

O știu mergând pe-alte cărări.

Iubesc din nou, recunoștință

Îți port și vreau în schimb să-ți dau

Din viața mea, de-i cu putință,

Natură-n brațe-aș vrea să-ți stau!